Рыма Васільеўна разам з мужам Аляксандрам Піліпавічам выгадавалі дваіх дзяцей – сына Андрэя і дачку Ганну, якія прадоўжылі працоўную дынастыю педагогаў. Андрэй працуе ў Гродзенскай абласной спартыўнай школе трэнерам па боксе, Ганна — дацэнт кафедры музычнага мастацтва Беларускага дзяржаўнага ўніверсітэта культуры і мастацтваў. Бабуля з дзядулем дапамагаюць выхоўваць траіх унукаў — Аляксея, Алену і Арцёма.